UPDATE Victor Ponta, preşedinte PSD:

„Am avut o primă întâlnire a CExN după rezultatul alegerilor, o întâlnire mmai lungă, mai tensionată, dar necesară. Am încheiat un ciclu de zece ani. Eu, în calitate de lider al partidului, trebuie să ne asumăm şi înfrângerea din 16 noiembrie şi să dăm ocazia colegilor noştri să construiască un nou proiect. Le-am mulţumit tuturor pentru activitatea din ultimii cinci ani. În urma acestor alegeri, am pierdut pentru a treia oară, dar am obbţinut cel mai bun scor la parlamentare, europarlamentare şi chiar şi la prezidenţaile. Noul proiect trebuie să ţină cont şid e realizări, dar şi de cauzele reale pe care le începem să le analizăm. Dacă înţelegem ce a mers bine, prost, atunci avem şansa ca mişcare de centru-stânga să ne facem activitatea pe scena politică. Prima decizie a fost aceea de a organiza forumurile de conducere, Consilul Naţional şi Congres, în primăvară pentru că noul proiect politic, noua echipă de lideri, trebuie construit.

A fost o şedinţă dificilă şi pentru mine este un moment mai dificil din care pot să învăţ sau putem să găsim alţii mai buni decât mine. Voi încerca să fiu un prim-ministru bun, să colaboreze cu preşedintele, cu Parlamentul. Votul din 16 noiembrie este o lecţie dureroasă, dar probabil, venită la momentul oportun. Vreasu să cred că atâta timp cât voi fi prim-ministru, proiectele petru care oamenii ne-au votat în 2012, putem să le ducem mai departe. Puterea trebuie partajată, poate ăsta a fost mesajul electoratului. Poate că este mai înţelept.

După 2 ani şi jumătate în care nu am avut sprijin din partea preşedintelui în funcţie, voi face ca cei care sunt aleşi, domnul Iohannis este preşedinte ales, să lucrăm pentru proiectele pentru care oamenii ne-au votat.

Nu am avut şi nu o să dau vina pe altcineva, dar pentru că este o perioadă dificilă este nevoie de o echipă de conducere care să fie unită. Au fost trei dintre colegii noştri pe care, nu numai eu, ci majoritatea colegilor, cu două voturi împotrivă, au considerat că trebuie să ne despărţim drumurile. Nu am fost omul deciziilor radicale şi am plătit un preţ. Domnul Geoană, Vanghelie şi Şova au primit o sancţiune de excludere din partid.

În primăvară, în baza lucrurilor bune şi în baza lecţiilor şi greşelilor noastre, să avem un nou proiect politic, iar în 2016 să fim cum am fost în 20012, principala forţă politică din România, iar în 2019, dacă va fi să nu le câştigăm, măcar să nu le pierde încă o dată pentru că suntem consideraţi comunişti, protectorii corupţilor.

Am considerat cei 80 de colegi care au votat pentru au considerat că este un moment în acre fiecare să meargă pe drumul lui. Votul a fost pentu toţi trei de excludere. Cum să spun eu că este de vină domnul Geoană sau domnul Vanghelie că am pierdut eu alegerile. Nimeni nu deţine şi nu poate să facă un proiect de pe o zi pe alta. Dcaă este cineva care ştie tot ce s-a întâmplat în ziua de 16 noiembrie, este prematur. Le-am pus mandatul colegilor mei, însă au considerat că nu poţi în decembrie să vii cu o nouă echipă şi un proiect, însă în primăvară se va alege noua echipa care va conduce partidul în următorii patru ani.

Nu am ce să-i reproşez domnului Vanghelie, însă cred că avem concepţii diferite. Nu mă tem de o rupere a partidului pentru că am propus şi varianta retragerii mele dacă era o altă propunere acum.

Nu era momentul azi să începem că altul este de vină, altul nu este de vină. Votul legat de Geoană şi Vanghelie, pentru că Şova a fost acuzat de prea mult entuziasm, este un prim semnal.

Lui Şova i s-a reproşat că s- agrăbit luni, marţi, şi cu bătălia pentru fucţii dinainte de alegeri. Sunt singur că a înţeles votul de azi ca pe un moment în care trebuie să vezi ce ai greşit. Eu îmi asum toate deciziile de azi.Trebuie o schimbare de atitudine şi de recâştigare a unei credibilităţi care se va face în timp. Nu ştiu dacă eu voi fi liderul partidului, dar este un lucru care trebuie făcut.

Cu risul că o să vă supăr, dacă aş fi ştiut tot ce trebuie făcut, ştiu că trebuie schimbat ceva şi că noul proiect trebuie să cuprindă aceste schimbări.

Victoria are o mulţime de părinţi, iar înfângerea este orfană.

UPDATE Mircea Geoană: „Domnul Ponta a făcut propuneri de excluderi pentru un număr de colegi, inclusiv pentru mine, dar după o discuţie, opinia a fost cea legată de suspendarea celor trei colegi până la Congres. Am mai trecut prin astfel de moment. Nu cred că aşa trebuie să procedăm“, a spus Geoană.

UPDATE Dan Şova: „Accept sancţiunea care mi-a fost aplicată. Cred că este şi justificată. Am încălcat principiul unităţii partidului. Îmi asum greşeala făcută şi este o decizie corectă. Nu mă alătur altui partid. Au fost nişte decizii foarte constructive. Respect decizia. Nu am avut niciodată o relaţie tensionată cu Liviu Dragnea. Am fost taxat pentru ce s-a întâmplat după 16 noiembrie. Nu ştiu dacă este cineva de vină pentru eşeculd e la prezidenţiale. Cred că va fi o analiză mai aprofundată“, a spus Şova.

UPDATE Marian Vanghelie a ieşit din sală, înainte de finalul şedinţei, foarte nervos.

„Am ieşit din sală că mi s-a făcut greaţă. Nici la Partidul Comunist nu s-a întmplat aşa ceva. Băieţii ăştia le-a fost frică de congres. Celor doi care au pierdut alegerile: Victor Ponta şi Liviu Dragnea. A fost o execuţie. Mi-au spus că sunt pe lângă Mircea Geoană, că Şova e în greţuri cu Mircea Geoană. Nu mai am niciun plan cu PSD. Domnul Ponta, cât a fost în Dubai, l-a lăsat pe Dragnea să aranjeze lucrurile. Am pierdut alegerile şi nu ne dăm seama că nu ne mai putem prezenta peste cinci ani cu acelaşi candidat. Păi le spune domnul Iohannis: Măi băieţi, măi“, a spus Vanghelie.

Vanghelie a fost întrebat dacă îşi face partid. „Voi ce credeţi?“, a răspuns.

UPDATE Robert Negoiţă: „Nu sunt purător de cuvânt. Nu m-a numit partidul. Aşteptaţi declaraţii“, a spus Robert Negoiţă. Întrebat dacă a cerut ieşirea de la guvernare, Negoiţă a spus: „Eu sunt consecvent“.

UPDATE Ioan Rus şi Ion Iliescu au avut un schimb mai dur de replici în timpul şedinţei, potrivit unor surse citate de Antena 3. Ioan Rus i-a cerut lui Iliescu sa gaseasca o solutie de a dezlipi eticheta de "comunist" de pe Victor Ponta. Ion Iliescu n-a gustat aluzia si i-a raspuns lui Rus: "Eu sunt comunist? Daca nu eram eu sa fac Revolutia nici acum nu va puteati exprima liber!"